Θέμα: Modern Greek Language (Secondary School)
Ερώτηση: «Εγκατάλειψη θυμάτων σε τροχαία δυστυχήματα» Μια είδηση που μας ήρθε πρόσφατα από το Συμβούλιο της Ευρώπης συνιστά στην Κυβέρνηση να επιβάλει από τώρα και στο εξής πιο αυστηρές ποινές στους ασυνείδητους οδηγούς, που, αφού χτυπήσουν με το αυτοκίνητό τους τα θύματά τους, τα εγκαταλείπουν στη συνέχεια αβοήθητα στον δρόμο, φεύγοντας από τη σκηνή του δυστυχήματος. Το Συμβούλιο της Ευρώπης συνέστησε στις χώρες μέλη του, μεταξύ των οποίων περιλαμβάνεται και η Ελλάδα, να προσαρμόσουν τις σχετικές νομοθεσίες τους σε ό,τι αφορά αυτό το αδίκημα. Ιδιαίτερα θα πρέπει να βελτιώσουν τους κανονισμούς οδικής συμπεριφοράς. Ένας οδηγός που κτυπά και φεύγει εγκαταλείποντας το θύμα του θα πρέπει να υπόκειται στις ακόλουθες ποινές: -Πρόστιμο που να αποτελεί ουσιαστική οικονομική θυσία γι' αυτόν που τιμωρείται. -Φυλάκιση -Αφαίρεση της άδειας οδηγού. Σ' άλλες χώρες του κόσμου, μόλις ένας τέτοιος οδηγός συλληφθεί, η αστυνομία του αφαιρεί τις πινακίδες και την άδεια οδήγησης. Αυτά είναι τα πρώτα απαραίτητα μέτρα, ώσπου να προσαχθεί ο οδηγός αυτός στο δικαστήριο για επιβολή της ποινής που προβλέπεται από τον νόμο. Στο παρελθόν χαρακτηρίσαμε τους ανθρώπους αυτούς ως ανθρώπους χωρίς συνείδηση, ανθρώπους επιπόλαιους, δειλούς, σκληρούς, για τους οποίους οι έννοιες της ανθρωπιάς και της ευσπλαχνίας είναι άγνωστες. Είναι δυστυχώς, όμως, όχι σπάνιες οι περιπτώσεις που οδηγοί, αφού προκαλέσουν σοβαρό δυστύχημα ή αφού παρασύρουν πεζό, ποδηλάτη ή μοτοσικλετιστή, φεύγουν από τη σκηνή του δυστυχήματος, εγκαταλείποντας τα θύματά τους αιμόφυρτα. Η Αστυνομία ζητεί απ' όλους, από το κοινό και από τον τύπο, να βοηθήσουν στο έργο της και να συνδράμουν με τον τρόπο τους στη σύλληψη τέτοιων ασυνείδητων οδηγών και να τους παρουσιάσουν στο δικαστήριο, για να δικαστούν. Υπουργείο Παιδείας και Πολιτισμού Κύπρου, Συνάντηση με τη Γλώσσα, Α' Γυμνασίου, Λευκωσία 2000, σ.107. Χρησιμοποιώντας τις πληροφορίες από το παραπάνω κείμενο, βρείτε την επιλογή που συμπληρώνει σωστά την πρόταση: Ο νόμος προβλέπει για τον ασυνείδητο οδηγό:
Επιλογές:
το δικαστήριο να του επιβάλει ποινή
ο τροχονόμος να τον καλέσει στο αστυνομικό τμήμα για την τιμωρία
ο διοικητής της αστυνομίας να του αφαιρέσει τις πινακίδες κυκλοφορίας
Σωστή απάντηση (αριθμός επιλογής, από 0): 0